钦定古今图书集成/明伦汇编/氏族典/第256卷 > 王朗
## 钦定古今图书集成/明伦汇编/氏族典/第256卷 > 王朗

按《魏志王朗传》：“朗字景兴，东海郡人也。以通经拜郎
中，除菑丘长，举孝廉，辟公府，不应。徐州刺史陶谦察
朗茂才，为治中，说谦奉章长安。天子嘉其意，拜谦安
东将军，朗会稽太守，孙策击破之，乃诣策。太祖征拜
谏议大夫，参司空军事。魏国初建，以军祭酒领魏郡
太守，迁少府、奉常大理。文帝即王位，迁御史大夫，封”
安陵亭侯。及文帝践阼，改为司空，进封乐平乡侯。明
帝即位，进封兰陵侯，转司徒。朗著《易》《春秋》《孝经》《周官
传》、奏、议、论、记，咸传于世。太和二年薨，谥曰成侯。子肃
嗣。

===王凯===按《博物记》：“王粲与族兄凯俱避地荆州，刘表欲以女
妻粲，而嫌其形陋，以凯有风貌，乃以妻凯。”